**Lapkričio 13 d. Kauno kultūros centre – respublikinis tradicinis liaudiškų šokių festivalis „Šoki, trypki 2021“**

Dėl koronaviruso pandemijos tris kartus su žiūrovais sveikintis negalėjęs grįžta tradicinis liaudiškų šokių festivalis „Šoki, trypki 2021“!

Lietuvos nacionalinį meną propaguojantys meno kolektyvai pristatys naujausius ir Lietuvos aukso fondo lietuviškus sceninius šokius bei muziką. Liaudies šokių mėgėjai kviečiami išvysti tradicinių šokių grožį ir išskirtinumą.

Festivalis skirtas KKC liaudiškų šokių kolektyvo „Suktinis“ 85-mečiui paminėti. „Suktinis“ kviečia visus esamus ir buvusius kolektyvo narius bei kolektyvo draugus ir garbės svečius susirinkti kartu atšvęsti jubiliejų!

Dalyvauja:

* Kauno kultūros centro vyresniųjų liaudiškų šokių kolektyvas „Suktinis“ (vadovas Martynas Kavaliauskas);
* Šiaulių kultūros centro vyresniųjų liaudiškų šokių grupė „Vajaunas“ (vadovas Romualdas Laugalis);
* Joniškio kultūros centro vyresniųjų liaudiškų šokių grupė „Ratilis“ (vadovas Vitoldas Krajinas);
* Vilniaus miesto liaudiškos muzikos ir šokio ansamblis „Vilnis“ (vadovė Rimutė Zaleckaitė);
* Elektrėnų kultūros centro tautinių šokių grupė „Vijūnas“ (vadovė Angelė Pačėsienė);
* Lietuvos sveikatos mokslų universiteto liaudiškų šokių ansamblis „Ave Vita“ (vadovas Kazimieras Kondratavičius);
* Kauno rajono Garliavos sporto ir kultūros centro vyresniųjų liaudiškų šokių grupė „Ąžuolas“ (vadovė Zita Vaškelienė);
* Kauno kultūros centro vaikų liaudiškų šokių kolektyvas „Šėltinis“ (vadovė Virginija Skiparienė).

Susitikimas vyks lapkričio 13 d., 14 val. Kauno kultūros centre – ten, kur viskas prasidėjo! Renginys nemokamas. Įėjimas tik su Galimybių pasu.

Projektą finansuoja Lietuvos kultūros taryba.

Festivalio informaciniai partneriai:  Kauno diena, radijas TAU.

Renginio vanduo: UNIQUA.

Rėmėjai: Sika Baltic SIA (Lietuva), UAB „Profesionalios technologijos“, UAB „Drabužiai reklamai“.